**GRAD POREČ-PARENZO**, Poreč, Obala m. Tita 5, OIB: 41303906494 zastupan po gradonačelniku Lorisu Peršurić, (u daljnjem tekstu: Naručitelj)

i

 , OIB: \_ , zastupan po direktoru

 (u daljnjem tekstu: Ponuditelj) sklapaju sljedeći

**O K V I R N I S P O R A Z U M**

**OPĆE ODREDBE**

**Članak 1.**

Na temelju provedenog otvorenog postupka javne nabave s namjerom sklapanja okvirnog sporazuma s jednim gospodarskim subjektom, na temelju članka 86. stavka 1. u vezi s člankom 146. i člankom 151. Zakona o javnoj nabavi ("Narodne novine" broj 120/16), evidencijski broj nabave \_\_\_\_, Naručitelj je Odlukom o odabiru, KLASA:\_\_\_\_\_\_\_\_\_\_\_\_, URBROJ: od dana 2018. godine odabrao ponudu Ponuditelja od 2018. godine kao najpovoljniju ponudu, sukladno objavljenom kriteriju za donošenje odluke o odabiru, te uvjetima i zahtjevima iz Dokumentacije o nabavi.

Ovaj Okvirni sporazum obvezuje na sklapanje ugovora o javnoj nabavi na temelju ovog okvirnog sporazuma, a sve sukladno članku 151. Zakona o javnoj nabavi.

**PREDMET I TRAJANJE OKVIRNOG SPORAZUMA**

**Članak 2.**

Predmet ovog Okvirnog sporazuma je utvrđivanje svih uvjeta za sklapanje pojedinačnih ugovora o javnoj nabavi robe (u daljnjem tekstu: Ugovor o javnoj nabavi) sa odabranim Ponuditeljem za opskrbu električnom energijom prema količinama i specifikacijama navedenim u Troškovniku i dokumentaciji za nadmetanje Naručitelja, ponudi Ponuditelja, te uvjetima utvrđenim ovim Okvirnim sporazumom u predmetu nabave : Opskrba električnom energijom Grada Poreča-Parenzo, gradskih tvrtki i proračunskih korisnika.

Ovaj Okvirni sporazum sklapa se za razdoblje od dana pribavljanja suglasnosti mjerodavnog tijela iz čl.45 st.4. Općih uvjeta za opskrbu električnom energijom (Narodne novine 14/06)- u daljnjem tekstu: suglasnost, te na razdoblje od 4 godine i predviđa se sklapanje četiri ugovora o javnoj nabavi tijekom navedenog razdoblja za svakog pojedinačnog naručitelja.

Na ugovore o javnoj nabavi koji su zaključeni na temelju ovog Okvirnog sporazuma primjenjuju se uvjeti utvrđeni u Okvirnom sporazumu za cijelo vrijeme trajanja ugovora u skladu s odredbama Zakona o tržištu električne energije ("Narodne novine" broj 22/13, 95/15 i 105/15), Zakona o energiji ("Narodne novine" broj 120/12, 14/14, 95/15, 102/15) te Općih uvjeta za opskrbu električnom energijom.

**SKLAPANJE UGOVORA O JAVNOJ NABAVI**

**Članak 3.**

Odabrani ponuditelj obvezuje se do isteka trajanja ovog Okvirnog sporazuma sklopiti s Naručiteljem ugovore o opskrbi električnom energijom za razdoblje od dana pribavljanja suglasnosti odnosno od 2018. (od dana pribavljanja pisane suglasnosti o usklađenosti ugovora o javnoj nabavi s ugovorom o usklađenosti mreže, u daljnjem tekstu: suglasnost) te na razdoblje od 4 godine, neposredno na temelju izvornih uvjeta utvrđenih ovim Okvirnim sporazumom i Ponudi \_\_\_ od \_\_\_ dostavljenoj prije sklapanja ovog okvirnog sporazuma.

Ugovorne strane ne smiju u ugovoru mijenjati bitne uvjete iz ovog Okvirnog sporazuma.

**Članak 4.**

Nakon proteka roka mirovanja i dana izvršnosti odluke o odabiru Naručitelj će pozvati odabranog Ponuditelja na usuglašavanje svih uvjeta radi sklapanja prvog ugovora za opskrbu električnom energijom.

Za sljedeći ugovor Naručitelj će pozvati odabranog Ponuditelja, u zadnjem mjesecu prije isteka roka prethodnog ugovora, radi nastavka opskrbe u cilju sklapanja novog ugovora.

**Članak 5.**

Prije sklapanja svakog ugovora o javnoj nabavi odabrani ponuditelj obvezan je dokazati da je na snazi dozvola Hrvatske regulatorne agencije (HERA) za obavljanje djelatnosti opskrbe električnom energijom, sukladno članku 16. stavku 2. Zakona o energiji.

Kao dokaz dostavlja presliku važeće dozvole.

U slučaju prestanka važenja dozvole iz stavka 1. ovog članka za vrijeme trajanja Okvirnog sporazuma, Ponuditelj je dužan Naručitelju dostaviti novu važeću dozvolu, najkasnije u roku od 3 (tri) dana od dana prestanka važenja ranije važeće dozvole.

**Članak 6.**

Ponuditelj se obvezuje u roku od najkasnije osam radnih dana od dana stupanja na snagu svakog ugovora o javnoj nabavi sklopljenog temeljem ovog Okvirnog sporazuma dostaviti jamstvo za uredno ispunjenje ugovora u obliku neopozive i bezuvjetne garancije banke za dobro izvršenje obveza iz ugovora o nabavi robe, s klauzulom "plativo na prvi poziv" ili "bez prava prigovora".

Jamstvo se izdaje u korist Naručitelja, u apsolutnom iznosu izraženom u visini 10% vrijednosti svakog pojedinog ugovora (bez PDV-a), s rokom važenja za cijelo vrijeme trajanja svakog ugovora.

**Članak 7.**

Ugovorne strane su suglasne da cijena opskrbe električne energije iz članka 1. ovog Sporazuma iznosi (za cjelokupno razdoblje)

kuna (bez PDV-a)

U cijenu iz stavka 1. ove točke nije uračunat porez na dodanu vrijednost, a koji iznosi:

kuna

pa sveukupna cijena opskrbe električne energije iz članka 1. ovog Sporazuma iznosi (za cjelokupno razdoblje)

kuna (s PDV-om)

**Članak 8.**

Cijena električne energije je promjenjiva za vrijeme trajanja Okvirnog sporazuma i svakog ugovora o javnoj nabavi, sukladno propisima kojima se uređuju odnosi na tržištu električne energije, a posebice odnos opskrbljivača i povlaštenog kupca (Zakon o tržištu električne energije, Zakon o energiji, Opći uvjeti za opskrbu električnom energijom).

**Članak 9.**

Ponuditelj će naručitelju obračunavati električnu energiju za obračunsko razdoblje koje iznosi 30+/-3 dana.

Ponuditelj će izdavati račune za obračunska mjerna mjesta sa specifikacijom potrošnje koji će biti razvrstani po grupama - Odjelima, sukladno zahtjevu pojedinačnih naručitelja, te u skladu s podacima o obračunskim mjernim mjestima.

Ponuditelj će ispostavljati račune na adresu pojedinačnih naručitelja u papirnatom obliku.

Pojedinačni naručitelji će plaćanje računa vršiti u roku od 30 (trideset) dana od dana uredne dostave računa.

Isključuje se mogućnost plaćanja predujma.

**Članak 10.**

Ponuditelj se obvezuje da će početi sa isporukom električne energije po pribavljenoj suglasnosti na temelju ovog Okvirnog sporazuma.

Mjesto isporuke je po mjernim mjestima, sve prema odabranoj ponudi i Troškovniku i Popisu obračunskih mjernih mjesta.

Ponuditelj se u cjelokupnoj realizaciji ugovora obvezuje na kvalitetu isporuke predmeta ovog ugovora, sukladno propisima i pravilima struke.

**Članak 11.**

Ponuditelj se obvezuje izvršavati ugovor o javnoj nabavi savjesno i odgovorno, na način određen ovim Okvirnim sporazumom i ugovorima o javnoj nabavi, s pažnjom dobrog gospodarstvenika.

Naručitelj ima pravo raskinuti svaki ugovor pisanom obaviješću u slučaju nepoštivanja obveza iz ugovora od strane Ponuditelja uz otkazni rok od 30 dana od dana podnošenja pisane obavijesti o raskidu ugovora.

Raskid svakog ugovora od strane Naručitelja/pojedinačnih naručitelja ujedno znači i raskid ovog Okvirnog sporazuma o čemu će Ponuditelj biti izvješten pisanim putem preporučenom poštanskom pošiljkom ili na drugi dokaziv način.

**Članak 12.**

Ponuditelj daje dio Ugovora u podugovor podisporučiteljima, a sukladno Ponudi, kako slijedi:

-

-

ili

Ponuditelj ne daje dio ovoga Ugovora u podugovor. – alternativno

**Članak 13.**

U slučaju pojave potrebe za pružanjem neugovorene isporuke robe u svezi predmeta ovog okvirnog sporazuma, provest će se odgovarajući postupak sukladno Zakonu o javnoj nabavi odnosno internim aktima Naručitelja.

**Članak 14.**

Ponuditelj ne može prenijeti ovaj Okvirni sporazum, kao ni ugovore trećoj strani. Ponuditelj ne može svoja potraživanja iz ugovora ustupiti trećem bez pisane suglasnosti Naručitelja.

Pisana suglasnost iz stavka 1. i 2. ovog članka mora biti potpisana od strane osobe ovlaštene za zastupanje Naručitelja.

**ZAVRŠNE ODREDBE**

**Članak 15.**

Ugovorne strane su suglasne da će sve eventualne sporove proizašle iz ovog Okvirnog sporazuma kao i sklopljenih ugovora rješavati prvenstveno međusobnim dogovaranjem.

Ako ugovorne strane ne uspiju riješiti nastali spor ili problem međusobnim dogovaranjem, za odlučivanje o sporu nadležan je stvarno nadležni sud prema sjedištu Naručitelja.

Na sve ono što nije regulirano odredbama ovog Okvirnog sporazuma, kao i ugovorima o javnoj nabavi, neposredno će se primijeniti odredbe Zakona o obveznim odnosima.

**Članak 16.**

Sastavni dijelovi ovog Okvirnog sporazuma su: Obrazac ponudbeni list Ponuditelja, troškovnik iz ponude Ponuditelja, Popis obračunskih mjernih mjesta, Dokumentacija za nadmetanje te sva dokumentacija nastala u tijeku trajanja ovog Okvirnog sporazuma potpisana od ovlaštenih predstavnika ugovornih strana.

**Članak 17.**

Okvirni sporazum stupa na snagu danom potpisa ovlaštenih predstavnika obje ugovorne strane.

**Članak 18.**

Ovaj Okvirni sporazum sastavljen je u 6 (šest) istovjetnih primjeraka, od kojih Naručitelj zadržava 4 (četiri) a Ponuditelj 2 (dva) primjerka.

KLASA: Broj: \_\_\_\_\_\_\_\_\_\_\_\_\_

URBROJ:

Poreč-Parenzo, \_\_\_\_\_\_\_\_\_\_\_\_\_\_ 2018.godine U\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2018.

|  |  |  |  |
| --- | --- | --- | --- |
| **NARUČITELJ****Grad Poreč-Parenzo** |  |  | **ISPORUČITELJ** |
| GRADONAČELNIK |  |  | DIREKTOR |
| **Loris Peršurić** |  |  |  |
|  |  |  |  |